Representanten Lundteigen gir uttrykk for at han er oppteken av rammevilkåra for norsk industri og norske arbeidsplassar, og det er bra. I samband med revidert er det også eit Dokument nr. 8-forslag som går på å fjerne sjokolade- og sukkervareavgifta. I samband med det har eg to brev, eit frå finansministeren og eit frå LO. I brevet frå LO er ein bekymra over denne avgifta, og ein meiner at ho vil true norske arbeidsplassar. I brevet frå finansministeren viser ho til at denne avgifta er avhengig av produktet og uavhengig av kor produksjonen skjer, og ho skriv følgjande: «Det kan derfor ikke hevdes av avgiften vrir konkurransen mellom norske og utenlandske produsenter.» Spørsmålet mitt til representanten Lundteigen er: Er Lundteigen einig med finansministeren, eller er han einig med Framstegspartiet og LO om at denne avgifta er bekymringsfull?